CELEX: 22011D0129
Language: sk
Date: 2011-12-02 00:00:00
Title: Rozhodnutie Spoločného výboru EHP č. 129/2011 z  2. decembra 2011 , ktorým sa mení a dopĺňa príloha II (Technické predpisy, normy, skúšky a certifikácia) k Dohode o EHP

15.3.2012   
            
            
               SK
            
            
               Úradný vestník Európskej únie
            
            
               L 76/12
            
         ROZHODNUTIE SPOLOČNÉHO VÝBORU EHP
   č. 129/2011
   z 2. decembra 2011,
   ktorým sa mení a dopĺňa príloha II (Technické predpisy, normy, skúšky a certifikácia) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej článok 98,
   keďže:
   
               (1)
            
            
               Príloha II k dohode bola zmenená a doplnená rozhodnutím Spoločného výboru EHP č. 115/2011 z 21. októbra 2011 (1).
            
         
               (2)
            
            
               Nariadenie Komisie (EÚ) č. 10/2011 zo 14. januára 2011 o plastových materiáloch a predmetoch určených na styk s potravinami (2) sa má začleniť do dohody.
            
         
               (3)
            
            
               Nariadením (EÚ) č. 10/2011 sa zrušujú smernice Komisie 80/766/EHS (3), 81/432/EHS (4) a 2002/72/ES (5) začlenené do dohody, a preto sa majú v rámci dohody vypustiť.
            
         
               (4)
            
            
               Z praktických dôvodov sa akty uvedené pod nadpisom AKTY, KTORÉ ZMLUVNÉ STRANY BERÚ NA VEDOMIE v kapitole XII prílohy II prečíslujú.
            
         
               (5)
            
            
               Toto rozhodnutie sa týka právnych predpisov o potravinách. Právne predpisy týkajúce sa potravín sa neuplatňujú na Lichtenštajnsko, pokým platnosť dohody medzi Európskym spoločenstvom a Švajčiarskou konfederáciou o obchode s poľnohospodárskymi výrobkami zahŕňa aj Lichtenštajnsko, ako je uvedené v úvode kapitoly XII prílohy II k dohode. Toto rozhodnutie sa preto neuplatňuje na Lichtenštajnsko,
            
         PRIJAL TOTO ROZHODNUTIE:
   Článok 1
   Kapitola XII prílohy II k dohode sa mení a dopĺňa takto:
   
               1.
            
            
               Znenie bodu 25 (smernica Komisie 80/766/EHS), bodu 28 (smernica Komisie 81/432/EHS) a bodu 54zzb (smernica Komisie 2002/72/ES) sa vypúšťajú.
            
         
               2.
            
            
               Do bodu 36 (smernica Rady 85/572/EHS) sa dopĺňa táto zarážka:
               
                           „–
                        
                        
                           
                              32011 R 0010: nariadenie Komisie (EÚ) č. 10/2011 zo 14. januára 2011 (Ú. v. EÚ L 12, 15.1.2011, s. 1).“
                        
                     
         
               3.
            
            
               Za bod 54zzzzzm [nariadenie Komisie (EÚ) č. 16/2011] sa vkladá tento bod:
               
                           „55.
                        
                        
                           
                              32011 R 0010: nariadenie Komisie (ES) č. 10/2011 zo 14. januára 2011 o plastových materiáloch a predmetoch určených na styk s potravinami (Ú. v. EÚ L 12, 15.1.2011, s. 1).“
                        
                     
         
               4.
            
            
               Pod nadpisom AKTY, KTORÉ ZMLUVNÉ STRANY BERÚ NA VEDOMIE body 55 (odporúčanie Komisie 78/358/EHS) až 67 (odporúčanie Komisie 2010/161/EÚ) sa majú prečíslovať na body 1 až 13.
            
         Článok 2
   Znenie nariadenia (EÚ) č. 10/2011 v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 3. decembra 2011 pod podmienkou, že Spoločnému výboru EHP boli doručené všetky oznámenia podľa článku 103 ods. 1 dohody (6).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 2. decembra 2011
      
         
            Za Spoločný výbor EHP
         
         
            predseda
         
         Kurt JÄGER
      
   
   
      (1)  Ú. v. EÚ L 341, 22.12.2011, s. 78.
   
      (2)  Ú. v. EÚ L 12, 15.1.2011, s. 1.
   
      (3)  Ú. v. ES L 213, 16.8.1980, s. 42.
   
      (4)  Ú. v. ES L 167, 24.6.1981, s. 6.
   
      (5)  Ú. v. ES L 220, 15.8.2002, s. 18.
   
      (6)  Ústavné požiadavky neboli oznámené.